《入涌泉道中 其五》
宋代·程师孟

寒林已见早梅芳，尽日临流野兴长。门外牛羊人自得，篱边鸡兴盗谁防。

三江夜色沧浪白，千里秋香𥝧稏黄。借问船中何所有，橙齑鲈鲙酒先尝。

作者简介：（1009—1086）宋苏州人，字公辟。仁宗景祐元年进士。历知南康军、楚州，提点夔州路刑狱，徙河东路。晋地山谷春夏多水，师孟出钱开渠筑堰，淤良田万八千顷。自江西转运使改知福州，治行为东南之最。累知广州、越州、青州，为政简严，痛惩豪恶，民为立生祠。